Arriba el Festival Rock d'Alaquàs
19/08/2016

# Arriba el Festival Rock d'Alaquàs

*   19/08/2016
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=15706

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15706%2F0&title=Ajuntament%20d%27Alaqu%C3%A0s.%20Premsa.Arriba%20el%20Festival%20Rock%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15706/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15706/19082016web3g_Form_4.jpg)](https://www.alaquas.org/ficheros/documentos/2016/2/15706/19082016web3g_Form_10.jpg "<a href='https://www.alaquas.org/ficheros/documentos/2016/2/15706/19082016web3g_Form_10.jpg' target=_blank><i class='fa fa-external-link' aria-hidden='true'></i>.Arriba el Festival Rock d'Alaquàs</a>")

Gatillazo, El Tío la Careta i The Fuzzy Clouds protagonitzen enguany el cartell de la XXII edició del FRA que se celebrarà el proper dissabte 27 d'agost al parc de la Sequieta

El proper dissabte 27 d’agost arriba un any més el Festival Rock d’Alaquàs. A partir de les 23 hores al parc de la Sequieta, l’Ajuntament d’Alaquàs celebra un any més la major iniciativa musical gratuïta de les Festes Majors, i que s’ha convertit –en els més de vint anys d’història- en un referent dels festivals de _rock_ i música _indie_ a la Comunitat Valenciana. Com és habitual, l’edició d’enguany combina grups de reconegut prestigi nacional amb la participació de grups valencians, fruit del compromís del Consistori per promocional la música que es crea a nivell autonòmic.

GATILLAZO encapçalarà enguany la XXII edició del Festival Rock d’Alaquàs. L’agrupació, originària de Salvatierra (Àlaba) i referent nacional de la música _punk_, va ser creada a 2004 i està conformada per Evaristo (vocal), Txiki i Angelito (guitarres), Mikel (baix) i Tripi (bateria). Gatillazo actuarà en viu a la localitat d’Alaquàs, on donaran a conèixer algunes cançons del seu últim disc “Cómo convertirse en nada” que conté 14 temes. Segons el crític musical pamplonès, J. Óscar Beorlegui, el darrer àlbum de la banda canta  ‘contra la careta de la paz social, contra el falso y artificial mito de la eterna juventud o contra los tertulianos (...)’.

El Tío de la Careta i The Fuzzy Clouds seran els companys d’escenaris del grup alabés. El grup alaquaser EL TÍO DE LA CARETA està format per 9 músics, algun d’ells procedeix de la Unió Musical d’Alaquàs. És la música i la fusió d’estils allò que caracteritza al conjunt des del _Reggae_, passant pel _Rock_ fins arribar a l’_Ska_ o el _Funk_. El Tío de la Careta ha tingut l’oportunitat de traslladar el seu ritme a diversos festivals reconeguts d’Espanya com l’Arenal Sound (Burriana, Castelló), Viña Rock (Villarrobledo, Albacete), Rockejat (Torrent), entre altres. A més, el conjunt ha tingut l’ocasió de traure a la llum un nou projecte “Levantando los pies del suelo”, un treball de 13 temes on col·laboren bandes prestigioses a nivell nacional com La Raíz, La Gossa Sorda, VaDeBo i Eskorzo.

THE FUZZY CLOUDS va ser la primera confirmació ja que va proclamar-se com la banda guanyadora del concurs PreFRA 2016. El grup valencià està inspirat per la creativitat, so i esperit de l’_indie-punk_ i _rock_ iniciat per grups com Fugazi o Dinosaur Jr.